El UD Beniopa celebrarà el torneig de futbol 'Gandia Summer Cup' entre el 14 i el 16 de juny
06 juny 2024

## El UD Beniopa celebrarà el torneig de futbol 'Gandia Summer Cup' entre el 14 i el 16 de juny06 juny 2024Última actualització: 06 juny 2024

![](../gestion/img/490c8141ec596d5d050f1fa3f1752e788f05b33825dc13e168c6a94c31a2d5e7.jpg)  
  

El **regidor delegat d'Esports, Jesús Naveiro**; el **coordinador i representant de la Unió Esportiva de Beniopa, Rafa Vizcaíno** i els **representants de l'empresa Soccer Events Esportiu, Andrés Castelló i Borja Cano**, han presentat hui la primera edició del torneig de futbol **'Gandia Summer Cup'**.  
  
El campionat es jugarà entre el **15 i el 16 de juny al camp de Roís de Corella i al camp de rugbi annex al Guillermo Olagüe**. A més, acollirà **més de 70 equips masculins i femenins** que competiran en les categories **prebenjamí, benjamí, aleví, i també, en el cas dels equips masculins, en la modalitat de F11 infantil**.  
  
_"Acabades ja les seues temporades de lliga regular, els xiquets i xiquetes que hi participen tindran un torneig de cloenda que, més que una competició, serà tota una festa, perquè en aquesta època Gandia ja està esplèndida i té la platja a punt per oferir els seus hotels, restaurants, etc., als visitants"_, ha assenyalat el regidor.  
  
_"Espere que aquest esdeveniment siga, precisament, un exemple més del binomi turisme-esport que sempre aprofita el municipi en esdeveniments com aquest, en què fomentarem els valors del futbol i de l'esport, com el respecte, el treball en equip, l'esforç, etc., en un ambient positiu i motivador"_, ha afegit Naveiro.  
  
Per part seua, Castelló ha explicat que, sumant als xiquets i xiquetes participants i a les seues famílies, **Gandia acollirà aproximadament 4.300 persones**, la qual cosa repercutirà en una despesa de més d'un milió d'euros als hotels i allotjaments de la ciutat.  
  
Pel que fa a la programació, **els diferents participants arribaran a la localitat el divendres 14 de juny**. **A les 18.45 hores tindrà lloc l'acte d'inauguració, en què tots els clubs eixiran acompanyats d'una batucada des del Moll dels Borja de la platja de Gandia fins a l'escenari Ripoll, on es presentarà tots els equips**.  
  
Els primers partits es jugaran entre les 9 i les 13 hores del dissabte 15 de juny. El torneig es reprendrà entre les 16.30 i les 19.30 hores.  
  
Diumenge tindran lloc les finals, que es disputaran entre les 9.30 i les 13 hores. Una vegada acabada la jornada, es lliurarà el primer i el segon premi als dos millors equips de cada categoria.  
  
Finalment, Naveiro ha agraït, tant a l'UD Beniopa com a tots els entrenadors, voluntaris, jugadors i famílies que formaran part de l'esdeveniment, que hagen dipositat la seua confiança en aquesta ciutat i ha desitjat als visitants que gaudisquen de tot allò que ofereix el municipi durant l'estada.